open-index/open-wikipedia-markdown huggingface dataset:
עונת 2008/2009 בליגה הלאומית

**עונת 2008/2009 בליגה הלאומית** הייתה העונה העשירית של הליגה הלאומית כליגה השנייה בחשיבותה בכדורגל בישראל. הליגה החלה ב-29 באוגוסט 2008 והסתיימה ב-29 במאי 2009.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה כללה 12 קבוצות. העונה הסתיימה בניצחון של הפועל חיפה שעלתה לעונת 2009/2010 לליגת העל. לאור החלטה על הרחבת ליגת העל בכדורגל הועלו לליגה העליונה גם הפועל עכו, הפועל באר שבע, הפועל רמת גן והפועל רעננה. מכבי אחי נצרת השתתפה במשחקי המבחן נגד הכח רמת גן ובעקבות שני ניצחונות גם עלתה ליגה.

מכבי קריית אתא ירדה לליגה השלישית. עירוני ניר רמת השרון השתתפה במשחקי המבחן נגד מכבי כפר כנא ולאור הניצחונות נותרה בליגה השנייה.

אוהד קדוסי מהפועל באר שבע זכה בתואר מלך השערים של הליגה עם 18 כיבושים.

## טבלת הליגה

## משחקי המבחן
### משחקי המבחן לליגת העל
בסיום העונה התקיימו משחקי מבחן לליגה הבכירה כשהכח עמידר רמת גן שסיימה במקום ה-11 בליגה הלאומית התמודדה מול מכבי אחי נצרת שסיימה במקום השישי בליגת המשנה. השיטה הייתה נוק-אאוט במפגש כפול בית-חוץ.

תוצאה: מכבי אחי נצרת ניצחה 2:4 בסיכום שני המשחקים ועלתה לליגה הבכירה במקום הכח עמידר רמת גן.

### משחקי המבחן לליגה הלאומית
בסיום העונה התקיימו משחקי מבחן לירידה לליגה השלישית או עלייה לליגה השנייה כשעירוני ניר רמת השרון שסיימה במקום ה-11 בליגה הלאומית התמודדה מול מכבי כפר כנא שסיימה במקום השמיני בליגה הארצית שבוטלה. השיטה הייתה נוק-אאוט במפגש כפול בית-חוץ.

תוצאה: עירוני ניר רמת השרון ניצחה 1:3 בסיכום שני המשחקים ונשארה בליגה הלאומית לעונה נוספת. כפר קנא ירדה לליגה א' (שהפכה להיות הליגה השלישית במקום הארצית).

## קישורים חיצוניים
* נתוני העונה בטבלת ההתאחדות
* נתוני העונה

קטגוריה:עונות בליגת המשנה בכדורגל בישראל
קטגוריה:2009 בישראל: כדורגל
קטגוריה:2008 בישראל: כדורגל
קטגוריה:תחרויות כדורגל ב-2009
קטגוריה:תחרויות כדורגל ב-2008
אל-מאלכיה (בחריין)

**אל-מאלכיה** (בערבית: **المالكية**) הוא כפר בחוף המערבי של בחריין.

אל-מאלכיה הוא ביתו של מועדון הכדורגל מאלכיה , מועדון המשחק בליגת העל של בחריין.

בשנת 2007 פרצו מהומות אזרחיות במקום לאחר שבעל כוח ממשפחת המלוכה בבחריין השתלט על החוף הסמוך לכפר. עד סוף 2007 הסכסוך נפתר ותושבי הכפר קיבלו בחזרה את השליטה בחוף לאחר שאיימו בהליכים משפטיים.

הכפר היה ביתו של זיאד איבן סואן, אחד מהמשרתים והמלווים של עלי בן אבי טאלב, האימאם השיעי הראשון והח'ליף הסוני האחרון.

## דמוגרפיה
להלן גרף התפתחות האוכלוסייה ביישוב:

## הערות שוליים

מאלכיה
דיוויזיית מתנדבים 1, טודור ולדימירסקו

[ממוזער|שמאל|דיוויזיית טודור ולדימירסקו נכנסת ל[בוקרשט ומופיעה לפני מיכאי הראשון, מלך רומניה]]
**דיוויזיית מתנדבים 1, טודור ולדימירסקו** (ברומנית: **Divizia Tudor Vladimirescu**) הייתה דיוויזיית מתנדבים ראשונה, שהורכבה בברית המועצות מחיילים רומנים שבויים, שהתנדבו להילחם במסגרתה לצד ברית המועצות נגד גרמניה הנאצית.

לשלטונות ברית המועצות היה ניסיון קודם, הם כבר הרכיבו דיוויזיה פולנית על שם תדיאוש קושצ'ושקו.

לגיוס מתנדבים עבור הדיוויזיה הופעלו הקומוניסטים הרומנים הגולים בברית המועצות ובראשם אנה פאוקר. הגיוס הוכתר בהצלחה רבה ובראש הדיוויזיה הוצב קולונל ניקולאה קמבראה, בראש מטה הדיוויזיה הוצב לוקוטנט-קולונל יאקוב טקלו וכעוזר פוליטי מונה קולונל מירצ'אה האופט. שלושת הקצינים האלה הגיעו לאחר המלחמה לדרגות גנרל.

עודפי המתנדבים מקרב השבויים הרומנים שמשו להקמת דיוויזיה רומנית נוספת, דיוויזיית הוריה, קלושקה וקרישאן.

הדיוויזיה לחמה לצד הצבא האדום בטרנסילבניה והמשיכה עד הרי טטרה.

ב-1947 הדיוויזיה הפכה לדיוויזיה משוריינת ובהמשך לדיוויזיה ממונעת.

## קישורים חיצוניים

* Divizia „Tudor Vladimirescu” 
* Divizia "Tudor Vladimirescu" 
* DIVIZIA I VOLUNTARI „TUDOR VLADIMIRESCU”

קטגוריה:אוגדות ודיוויזיות
קטגוריה:יחידות צבא רומניות במלחמת העולם השנייה
פאולה איוואן

**פאולה איוואן-יונסקו** (ברומנית: **Paula Ivan-Ionescu** נולדה ב-20 ביולי 1963) היא אתלטית רומניה בעברה. היא אלופה אולימפית וסגנית אלופה אולימפית (סיאול 1988) בריצת 1500 מטר ובריצת 3000 מטר בהתאמה, פעמיים ברציפות אלופת האוניברסיאדה בריצת 1500 מטר ובריצת 3000 מטר (זגרב 1987 ודיסבורג 1989) ושיאנית עולם בריצת מייל (1989).

## ביוגרפיה
איוואן נולדה בהרשטי.

### 1987
באוניברסיאדה שנערכה בזגרב יוגוסלביה ביולי 1987 זכתה איוואן בשתי מדליות זהב, בריצת 1500 מטר בתוצאה של 4:01.32 דקות ובריצת 3000 מטר בתוצאה של 8:53.61 דקות. 

באליפות העולם שנערכה ברומא בתחילת ספטמבר אותה שנה סיימה איוואן במקום 20 בריצת 1500 מטר בתוצאה של 4:08.36 דקות ובמקום 17 בריצת 3000 מטר בתוצאה של 8:51.20 דקות.

### 1988
#### אלופה אולימפית
באולימפיאדת סיאול (1988) זכתה איוואן בשתי מדיות, זהב וכסף. מדליית זהב, בריצת 1500 מטר בשיא אולימפי חדש של 3:53.96 דקות (הנוכחי, 2016), לפני למוטה בקוסקטה (4:00.24 דקות) וטטיאנה דורובסקיך (4:00.30 דקות), שתיהן מברית המועצות ומדליית כסף, בריצת 3000 מטר בשיא אישי חדש של 8:27.15 דקות, אחרי טטיאנה דורובסקיך (8:26.53 דקות) ולפני איבון מארי מבריטניה (8:29.02 דקות).

### 1989
#### שיאנית עולם
בתחרות שנערכה בניס, צרפת ב-10 ביולי 1989 קבעה איוואן בריצת מייל שיא עולם חדש של 4:15.61 דקות, שיפור לשיא בן ה-4 שנים של מרי דקר מארצות הברית (4:16.71 דקות). שיאה זה החזיק מעמד 7 שנים ונשבר על ידי סווטלנה מסטרקובה מרוסיה (4:12.56 דקות). תוצאתה זו מהווה את התוצאה השלישית בטיבה בכל הזמנים (2016).

באוניברסיאדה שנערכה בדיסבורג גרמניה באוגוסט אותה שנה זכתה איוואן פעם נוספת בשתי מדליות זהב, בריצת 1500 מטר בתוצאה של 4:13.58 דקות ובריצת 3000 מטר  בשיא משחקים חדש של 8:44.09 דקות ובכך הגנה על תוארה. 

היא פרשה מספורט תחרותי והחלה לאמן אתלטיקה.

## שיאים אישיים
### אצטדיון
* ריצת 800 מטר: 1:56.42 דקות (1988)
* ריצת 1500 מטר: 3:53.96 דקות (1988), **שיא אולימפי נוכחי 2016** 
* ריצת מייל: 4:15.61 דקות (1989), **שיא עולם לשעבר**
* ריצת 3000 מטר: 8:27.15 דקות (1988)
* ריצת 5000 מטר: 15:31.22 דקות (1989)

### אולם
* ריצת 1500 מטר: 4:01.27 דקות (1989) 
* ריצת מייל: 4:18.99 דקות (1989)
* ריצת 3000 מטר: 8:46.45 דקות (1987)

## קישורים חיצוניים

קטגוריה:אלופות עולם באתלטיקה
קטגוריה:אלופות האוניברסיאדה: אתלטיות
קטגוריה:רצות למרחקים בינוניים
קטגוריה:אתלטיות באולימפיאדת סיאול (1988)
קטגוריה:שיאניות עולם רומניות: אתלטיקה
קטגוריה:אלופות אולימפיות רומניות: אתלטיקה
קטגוריה:זוכות מדליית כסף אולימפית רומניות: אתלטיקה
קטגוריה:אלופות אולימפיות: ריצת 1500 מטרים
קטגוריה:רומניות שנולדו ב-1963
עונת 2009/2010 בליגה הלאומית

**עונת 2009/2010 בליגה הלאומית** הייתה העונה ה-11 של הליגה הלאומית כליגה השנייה בחשיבותה בכדורגל בישראל. הליגה החלה ב-21 באוגוסט 2009 והסתיימה ב-15 במאי 2010.

על ניצחון במשחק הוענקו שלוש נקודות ונקודה בודדת הוענקה על תיקו.

הליגה הוגדלה ל-16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר מכך, קוזזו הנקודות שצברו הקבוצות בחצי, והליגה חולקה ל-3 בתים: פלייאוף עליון (6 קבוצות), פלייאוף אמצעי (4 קבוצות) ופלייוף תחתון (6 קבוצות). העונה הסתיימה בניצחון של עירוני קריית שמונה שעלתה לעונת 2010/2011 לליגת העל לצד הפועל אשקלון. הפועל כפר סבא השתתפה במשחק  המבחן נגד הפועל רמת גן ובעקבות הפסד נותרה בליגה השנייה.

הפועל ירושלים והפועל מרמורק ירדו לליגה השלישית. מכבי באר שבע השתתפה במשחק המבחן נגד מכבי השקמה/רמת חן ובעקבות הפסד נותרה בליגה השנייה.

אקקי מיקוצ'דזה (גאורגיה) מעירוני בת ים זכה בתואר מלך השערים של הליגה עם 18 כיבושים.

## טבלת הליגה
### העונה הסדירה

### פלייאוף העליון

### פלייאוף אמצעי

### פלייאוף התחתון

## משחקי המבחן
### משחק המבחן לליגת העל
בסיום העונה התקיים משחק המבחן לליגה הבכירה כשהפועל רמת גן שסיימה במקום ה-14 בליגה הבכירה התמודדה מול הפועל כפר סבא שסיימה במקום השלישי בליגת המשנה. השיטה הייתה משחק אחד שנערך במגרש נייטרלי.

תוצאה: הפועל רמת גן ניצחה 1:0 ונשארה בליגת העל עונה נוספת.

### משחק המבחן לליגה הלאומית
בסיום העונה התקיים משחק מבחן לליגת המשנה כשמכבי באר שבע שסיימה במקום ה-14 בליגה הלאומית התמודדה מול מכבי השקמה/רמת חן שסיימה במקום השני בליגה א' דרום והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה משחק אחד שנערך במגרש נייטרלי.

תוצאה: מכבי באר שבע ניצחה 2:0 ונשארה בליגה הלאומית עונה נוספת.

## קישורים חיצוניים
* נתוני העונה בטבלת ההתאחדות
* נתוני העונה
* נתונים מאתר transfermarkt

קטגוריה:עונות בליגת המשנה בכדורגל בישראל
קטגוריה:2009 בישראל: כדורגל
קטגוריה:2010 בישראל: כדורגל
קטגוריה:תחרויות כדורגל ב-2009
קטגוריה:תחרויות כדורגל ב-2010
רותה

**רותה** (בגרמנית: **Rüte**) הוא מחוז בקנטון אפנצל אינר-רודן שבשווייץ.
## היסטוריה
המחוז מוזכר לראשונה במקור משנת 1420 – 1421 בשם Rütiner rod. ב-1872 הוקם המחוז באופן רשמי ומאז הוא לא עבר שינויים משמעותיים.

שטחו של המחוז הוא 40.9 קמ"ר. מתוכם 55.7% משמשים לחקלאות, 31.8% הם שטחים מיוערים, 3.4% הם שטחים מיושבים ו-9.1% הוא אדמה בלתי מעובדת. המחוז משתרע בין אלטמן בדרום לבין שטחי הגבעות שסביב להירשברג בצפון. שטחו כולל את הכפרים בריליסאו, אגרשטנדן, שטיינג וכן חלקים מוייסבד בין הנהרות ברייל, שונדבך וזיטר ואצת החלק המזרחי של אפנצל. המרכז המנהלי של המחוז הוא הכפר שטיינג.

נכון ל-2014 מנתה אוכלוסיית המחוז 3,480 תושבים.

## קישורים חיצוניים

* 

## הערות שוליים

קטגוריה:אפנצל אינר-רודן
קטגוריה:שווייץ: מחוזות
סליף סאנה

**סליף סאנה** (בצרפתית: **Salif Sané**, נולד ב-25 באוגוסט 1990) הוא כדורגלן סנגלי-צרפתי המשחק בנבחרת סנגל בעמדת הבלם.

סליף סאנה הוא אחיו הצעיר של לאמין סאנה, אף הוא כדורגלן. שניהם נולדו בצרפת להורים מהגרים מסנגל.

## קריירת מועדונים
סאנה נולד בלורמון שבצרפת למשפחה ממוצא סנגלי. גדל בבורדו ביחד עם אחיו, והחל לשחק בקבוצה הבוגרת בשנת 2010. סאנה לא קיבל הזדמנויות רבות בקבוצה, והושאל כעבור עונה אחת לנאנסי, ששיחקה בליגת העל הצרפתית. סאנה הפגין יכולת טובה מאוד בנאנסי בעונת 2011/12, וסייע לקבוצה לסיים במקום ה-11, כשהוא עורך 32 הופעות ליגה ומבקיע שני שערים בתום עונה זו חתם סאנה על חוזה קבוע בנאנסי, אך בעונת 2012/13 ירד ליגה עם הקבוצה, בעונה בה ערך 34 הופעות ליגה והבקיע שני שערים.

לאחר ירידת הליגה עם נאנסי, עבר סאנה לשחק בהנובר 96 מהבונדסליגה, שם חתם על חוזה לארבע שנים. בשתי העונות הראשונות שלו בקבוצה, שיחק סאנה לסירוגין בקבוצה הבכירה ובקבוצת המילואים. בעונת 2013/14 ערך סאנה 19 הופעות ליגה והבקיע שני שערים, והקבוצה סיימה במקום העשירי בבונדסליגה. בעונת 2014/15 סאנה והאנובר סיימו במקום ה-13 בבונדסליגה, כשסאנה ערך 18 הופעות והבקיע שני שערים. בעונת 2015/16 סאנה הפך לשחקן הרכב קבוע בקבוצה הבכירה של האנובר, וערך בשורותיה 31 הופעות בהן הבקיע שני שערים, אך נשר עם הקבוצה לבונדסליגה השנייה. בעונת 2016/17 הציג סאנה יכולת טובה מאוד וסייע לקבוצה לחזור לבונדסליגה תוך עונה אחת, כשהוא עורך 28 הופעות ליגה ומבקיע שני שערים. בעונת 2017/18 סאנה והאנובר סיימו את עונת החזרה של הקבוצה לבונדסליגה במקום ה-13, כשסאנה המשיך להציג יכולת טובה ואף הבקיע ארבעה שערי ליגה.

בקיץ 2018 חתם סאנה על חוזה בשאלקה 04.

## קריירה בינלאומית
בספטמבר 2012 הצהיר סאנה כי ברצונו לשחק בנבחרת סנגל. במאי 2013 החל לשחק בנבחרת סנגל, במוקדמות מונדיאל 2014. סאנה השתתף עם סנגל בגביע אפריקה לאומות 2015, בו הודחה סנגל בשלב הבתים.

בשנת 2018 השתתף סאנה עם סנגל במונדיאל 2018, ולקח חלק בשלושת משחקי הקבוצה בשלב הבתים. סנגל וסאנה ניצחו את נבחרת פולין 2-1 במשחק הראשון, נפרדו בתיקו 2-2 עם נבחרת יפן והפסידו 0–1 לנבחרת קולומביה. סאנה וסנגל הודחו מהמונדיאל בשלב הבתים, לאחר שסיימו עם מאזן זהה לחלוטין לזה של נבחרת יפן, ושובר השוויון לטובת היפנים היה עודף כרטיסים צהובים.

## קישורים חיצוניים

קטגוריה:כדורגלנים סנגלים
קטגוריה:בלמי כדורגל סנגלים
קטגוריה:בלמי כדורגל צרפתים
קטגוריה:כדורגלנים צרפתים
קטגוריה:מגני כדורגל צרפתים
קטגוריה:מגני כדורגל סנגלים
קטגוריה:כדורגלני בורדו
קטגוריה:כדורגלני נאנסי
קטגוריה:כדורגלני הנובר 96
קטגוריה:כדורגלני שאלקה 04
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2015
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:צרפתים ממוצא סנגלי
קטגוריה:ספורטאים צרפתים בגרמניה
קטגוריה:סנגלים שנולדו ב-1990
קטגוריה:צרפתים שנולדו ב-1990
אלברוויל

**אלברוויל** (בצרפתית: **Albertville**) היא עיירה במחוז סבואה, בחבל אוברן-רון-אלפ שבמזרח צרפת. זהו גם שמו של אתר הסקי הצמוד לעיירה. אלברוויל נמצאת על גדות נהר ארלי יובלו של נהר האיזר. היא שוכנת בגובה של 328–2,030 מטר. אוכלוסייתה מונה כ-18,480 תושבים (נכון ל-2008).

העיר התפרסמה לאחר שאירחה את אולימפיאדת החורף (אלברוויל 1992). 

## ערים תאומות

* 
* 
* 
*  (בדומה לאלברוויל, אירחה את אולימפיאדת החורף (ונקובר 2010))

## ראו גם

## קישורים חיצוניים
* 

קטגוריה:אתרי סקי בצרפת
קטגוריה:רון-אלפ: ערים
קטגוריה:רון-אלפ: ספורט
קטגוריה:אוברן-רון-אלפ: ערים
קטגוריה:ערים שאירחו משחקי חורף אולימפיים
קטגוריה:יישובים שהוקמו ב-1836
רבוע כחול נדל"ן

חברת **רבוע כחול נדל"ן** מקבוצת אלון ריבוע כחול ישראל עוסקת בפיתוח, הקמה וניהול של נדל"ן מניב למסחר, לוגיסטיקה ומשרדים וכן בהקמת פרויקטים למגורים. החברה הוקמה בשנת 2005 ונסחרת בבורסה לניירות ערך בתל אביב משנת 2006.

## היסטוריה
### הקמה
חברת רבוע כחול נדל"ן הוקמה בשנת 2005 כחלק מארגון מחדש של חברת אלון רבוע כחול במסגרתה הועברו אליה כל נכסי הנדל"ן שהיו בבעלות החברה. בשנת 2006 היא הונפקה למסחר בבורסה לניירות ערך בתל אביב. בשנת 2009 הושלם הארגון מחדש, כשרבוע כחול נדל"ן רכשה את יתרת נכסי הנדל"ן של הקבוצה מחברת מגה קמעונאות.

## תיאור עסקי החברה
חברת רבוע כחול נדל"ן עוסקת בפיתוח ויזום וכן השכרה וניהול של נכסים מניבים. מרבית הנכסים משמשים למסחר (כ- 70%) וכן ללוגיסטיקה ומשרדים. כמו כן יוזמת פרויקטים משולבים למסחר ולמגורים.

בבעלות החברה כ-114 נכסים בפריסה ארצית, בהם קניונים, מרכזים מסחריים, מרכזים לוגיסטיים, סופרמרקטים, קרקעות לפיתוח ונכסים בבניה וייזום. החברה היא בעלת הסופרמרקטים הגדולה בארץ, כאשר בבעלותה 92 סופרמרקטים מרביתם מושכרים למגה קמעונאות (64) והשכר לשוכרים שונים.

בשנת 2010 החלה החברה בהקמת מתחם השוק הסיטונאי בתל אביב, שהוא פרויקט יזמות מהגדולים בארץ, הכולל קניון, שכונת מגורים בת כ-780 יח"ד, מתחם מבני ציבור הכולל בתי ספר, גני ילדים, מרכז ספורט ופארק ציבורי.

החברה מונה כ-40 עוברים ונסחרת בבורסה תחת מדד תל אביב 125 ומדד תל אביב 90.

מנכ״ל החברה הוא ארתור לשינסקי.

## נכסים עיקריים בבעלות החברה
* השוק הסיטונאי בתל אביב
* קריית השרון נתניה
* קמפוס קומברס ברעננה
* מרכז לוגיסטי בקיבוץ אייל
* חניון כיכר גבעון
* Point wells
* קניון הדר בירושלים
*קניון TLV בתל אביב

## קישורים חיצוניים
* 
* גלובס 100 dun's

* Point wells
* TLV FASHION MALL
* קניון הדר

קריית השרון

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:חברות נדל"ן ובנייה ישראליות
קטגוריה:ישראל: חברות שהוקמו ב-2005
ארץ קייזר וילהלם השני

**ארץ קייזר וילהלם השני** או **חוף וילהלם השני** או **אדמת קייזר וילהם השני** (באנגלית: **Kaiser Wilhelm II Land**) הוא הקטע של אנטארקטיקה שנמצא בין כף פנק ב-'43 87° מזרח לכף פילכנר, ב-'54 91° מזרח.

אוסטרליה תובעת עליו חזקה כחלק מן הטריטוריה שלה באנטארקטיקה, אם כי תביעה זו איננה מקובלת על כלל העולם.

## היסטוריה
### גילוי האזור
האזור התגלה ב-22 בפברואר 1902, במהלך משלחת גאוס (1903-1901), בהנהגת חוקר האזור הארקטי והפרופסור לגאולוגיה, אריך פון דריגאלסקי.

במפרץ שבו שכן המחנה של משלחת דריגאלסקי עד 8 בפברואר 1903 מתנשא הר גאוס, הר געש כבוי בגובה 370 מטרים, שנקרא על שם המתמטיקאי והפיזיקאי קרל פרידריך גאוס, שעל שמו נקראה גם אוניית המשלחת.

### מקור השם
דריגאלסקי כינה את האזור שגילה על שם וילהלם השני, קיסר גרמניה, שמימן את המשלחת בסך 1.2 מיליון גולדמרק.

## קישורים חיצוניים

* ארץ קייזר וילהלם השני באתר הסקר הגאולוגי של ארצות הברית

## הערות שוליים

*
קייזר וילהלם השני
קייזר וילהלם השני
ישראל במשחקים הפאראלימפיים ריו דה ז'ניירו (2016)

ישראל השתתפה במשחקים הפאראלימפיים ריו (2016). זו היא ההשתתפותה ה-15 של ישראל ב. המשלחת הישראלית דורגה במקום 74 לאחר שזכתה בשלוש מדליות ארד. משחקים אלו היו המשחקים דלי ההישגים של נבחרת ישראלית והדירוג הנמוך ביותר של משלחת ישראלית מאז ייסוד המשחקים הפאראלימפיים בשנת 1960.

33 ספורטאים פאראלימפיים השתתפו במשחקים הפאראלימפיים בריו דה ז'ניירו, ברזיל ב-11 ענפי ספורט. נושא הדגל בטקס הפתיחה היה שרגא ויינברג ונושאת הדגל בטקס הנעילה הייתה מורן סמואל.

## מדליסטים

250px|ממוזער|מורן סמואל, זוכת מדליית הארד בחתירה

## הישגים בולטים נוספים
* צמד הטניסאים, שרגא ויינברג ואיתי ארנליב, זכה במקום הרביעי ב־Quad זוגות בסיומו של משחק הטניס הפראלימפי הארוך ביותר עד כה שנמשך 4 שעות ו-25 דקות.
* הקיאקיסטית, פסקל ברקוביץ, העפילה לגמר בתחרות ספרינט קיאק KL2 ליחידות.
* השחיינית אראל הלוי, סיימה במקום השמיני את גמר 400 מ'.

## הישגי הספורטאים
### [[קובץ:Cycling (road) pictogram (Paralympics).svg|30px]] אופני יד
**אופני כביש**

### [[קובץ:Athletics pictogram (Paralympics).svg|30x30 פיקסלים]] אתלטיקה

### [[קובץ:Boccia pictogram (Paralympics).svg|30px]] בוצ'יה

### [[קובץ:Rowing pictogram.svg|30px]] חתירה
מתמודד אחד מכל מקצה בשלב המוקדמות עולה לגמר והיתר עוברים לבית הניחומים. מבית הניחומים מצטרפים 2 מתמודדים מכל מקצה לגמר והיתר משתתפים בגמר ב'.

### [[קובץ:Wheelchair tennis pictogram (Paralympics).svg|30x30 פיקסלים]] טניס בכיסאות גלגלים

### [[קובץ:Table tennis pictogram.svg|30px]] טניס שולחן
**נשים**

**גברים**

### [[קובץ:Goalball pictogram (Paralympics).svg|30px]] כדור שער

### [[קובץ:Paracanoe pictogram (Paralympics).svg|30x30 פיקסלים]] קיאקים
2 מתמודדים מכל מקצה בשלב המוקדמות עולים ישירות לגמר והיתר עוברים לחצי הגמר. ארבעת המקומות הראשונים בחצי הגמר עולים לגמר.

### [[קובץ:Shooting pictogram (Paralympics).svg|30px]] קליעה

### [[קובץ:Swimming pictogram (Paralympics).svg|30px]] שחייה
**נשים**

**גברים**

**מעורב (2 ו-2)**

### [[קובץ:Sailing pictogram.svg|30px]] שיט

## ראו גם
* ישראל באולימפיאדת ריו דה ז'ניירו (2016)
* ישראל במשחקים הפאראלימפיים

## קישורים חיצוניים
* האתר הרשמי של המשחקים הפאראלימפיים בריו 2016
* 
* 

## הערות שוליים

2016
קטגוריה:המשחקים הפאראלימפיים ריו דה ז'ניירו (2016)
קטגוריה:2016 בישראל: ספורט
שבנדה

**שבנדה** (בגרמנית: **Schwende**) הוא מחוז בקנטון אפנצל אינר-רודן שבשווייץ. המחוז קיים מראשית המאה ה-13.

שטחו של המחוז הוא 57.5 קמ"ר. מתוכם 48.1% משמשים לחקלאות, 32.2% הם שטחים מיוערים, 2.1% הם שטחים בנויים ו-17.6% הם שטחים בלתי מעובדים. המחוז מהווה את מחצית הקנטון השוכנת מדרום –מערב לנהר הזיטר. שטחו של המחוז כולל את היישוב שבנדה וכן את החלק המערבי של היישוב וייסבד השוכן בין נהר הזיטר לבין ומדרום לנהר הברואלבך. בשטח המחוז נכללים גם הכפר ווסראון ורוב שטחם של הרי האפלשטיין עד לפסגת הר זנטיס.

נכון לשנת 2014 מנתה אוכלוסיית המחוז 2,167 תושבים.

## קישורים חיצוניים

* 

## הערות שוליים

קטגוריה:אפנצל אינר-רודן
קטגוריה:שווייץ: מחוזות
קלנקן

**קלנקן** (שם מדעי: *Kelenken*) הוא סוג של עוף אימה ענקי, מסדרת הקריאמאים, אשר חי באמריקה הדרומית (בייחוד באזור ארגנטינה של היום) הקדומה בתקופת המיוקן, לפני 15 מיליון שנה. הוא היה העוף הגדול ביותר במשפחת עופות האימה, אך קטן במשקלו מהברונטורניס שחי באותה תקופה.

## מאפיינים
סוג זה הוגדר בשנת 2007 ונכלל בו מין אחד - *Kelenken guillermoi*. הוא קרוי על שם מפלצת הקלנקן, מתרבות האינדיאנים בני הקבוצה האתנית של הטוולצ'ה, שוכני הפמפס.

הקלנקן היה עוף עצום בעל גולגולת באורך 71 סנטימטרים - הגולגולת הגדולה ביותר של עוף כלשהו שנמצאה, הגיע לגובה של כשלושה מטרים ולמשקל של עד 160 קילוגרם. הוא היה העוף הגדול ביותר בתחומי תפוצתו, יחד עם הארגנטוויס, והיה מסוגל לטרוף את כל היצורים הקטנים בתחומי מחייתו.

ייתכן שרדף אחרי טרפו במרחבי הערבות הקדומים, והכה אותו עם מקורו העצום עד שמת. אפשרות נוספת היא שחיכה לטרפו במסתור, תקף אותו ממארב ותפס טרף קטן יותר עם מקורו הענקי. ייתכן גם שגנב טרף מטורפים אחרים באמצעות ממדיו העצומים וקריאותיו הצורמות, בדומה לנשרים ועיטים מודרניים.

## בתרבות
עוף זה הופיע בסדרה טורפים פרהיסטוריים ובמשחקים עולם היורה: המשחק וJurassic World: Alive.

## קישורים חיצוניים

קטגוריה:פורוסרקוסיים
קטגוריה:מגה-פאונה של הנאוגן באמריקה הדרומית
קטגוריה:עופות שחיו במיוקן באמריקה הדרומית
קטגוריה:ארגנטינה: מאובנים
קטגוריה:מאובני טקסונים שתוארו ב-2007
ברונטורניס

**ברונטורניס** (שם מדעי: *Brontornis*; פירוש השם: "עוף הרעם") הוא סוג של עוף אימה ענקי מסדרת הקריאמאים שחי באמריקה הדרומית (בעיקר בפטגוניה) בתקופת המיוקן, לפני 7–17 מיליון שנה. הוא היה עוף עצום ממדים וגם היה עוף האימה השני בגודלו לאחר הקלנקן שחי מעט אחריו. מין זה הוגדר ב-1891 וכלל מין יחיד - *Brontornis burmeisteri*.

הברוטורניס התנשא לגובה 2.8 מטרים ושקל 230–400 ק"ג. הוא נחשב טורף-על בתחומי מחייתו, והיה מסוגל לצוד את כל שאר היצורים בשטחי ערבות ארגנטינה וצ'ילה הקדומים. למעשה, רק עופות הפיל והעוף האוסטרלי דרומורניס שקלו יותר ממנו. הוא דמה לפורוסרקוס, שהתקיים אחריו, וחי לצד הארגנטוויס.

בתחומי מחייתו מילא הברונטורניס את תפקיד הטורפים הגדולים שלא נמצאו באמריקה הדרומית לפני ההחלפה האמריקנית הגדולה, יחד עם התיילקוסמילוס. ככל הנראה, ארב הברונטורניס לטרפו ממסתור ותפס אותו בעזרת מקורו העצום או רדף אחריו עד שהשיג אותו. אפשרות נוספת היא שהיה אוכל נבלות.

## קישורים חיצוניים

[ממוזער|מרכז|300px|בהשוואה של [קלנקן וברונטורניס לאדם.]]

קטגוריה:פורוסרקוסיים
קטגוריה:מגה-פאונה של הנאוגן באמריקה הדרומית
קטגוריה:עופות שחיו במיוקן באמריקה הדרומית
קטגוריה:ארגנטינה: מאובנים
קטגוריה:מאובני טקסונים שתוארו ב-1891
MBK (מרכז קניות)

left|ממוזער|267x267px|בתוך הקניון
left|ממוזער|267x267px|בתוך הקניון
**MBK** הוא מרכז קניות נרחב בבנגקוק, תאילנד. הקניון ממוקם במחוז פתום וואן, בצומת הרחובות "ראמה הראשון" ו"פאיה תאי". הקניון קרוב לסיאם סקוור, אליו ניתן להגיע מהקומה השנייה באמצעות גשר להולכי רגל. בקניון שמונה קומות, המכילות בערך 2,000 חנויות ומסעדות ביניהם חנות כלבו בבעלות תאגיד טוקיוּ.

ב-MBK מבקרים מדי יום כ-100,000 אנשים, כמחצית מהמבקרים במתחם הם בני נוער תאילנדים וכשליש מהם הם תיירים.

קניון ה-MBK פופולרי בקרב התיירים, על אף שרוב הקונים הם תושבי בנגקוק. הקניון מקושר לסיאם דיסקברי ולמרכז הקניות סיאם פרגון באמצעות גשר להולכי רגל.

כאשר נפתח ב-1985 היה MBK הקניון הגדול ביותר באסיה. הקניון נבנה על קרקע שהושכרה מאוניברסיטת צ'ולאלונגקון. השכירות חודשה בשנת 2002. MBK נקרא על שם הורי המפתח "Sirichai Bulakul", "מה" ו"בון קרונג". בקומת הקרקע מוצבים פסלי ההורים.

## תחבורה
* סקייטריין - עצירה בתחנת "סיאם" ואז הליכה של כ-500 מטרים לקניון.
* Khlong Saen Saeb - עצירה במזח Hua Chang שממקומם במרחק הליכה מהקניון.

## מפרט הקניון
### חנות כלבו
* חנות כלבו בת ארבע קומות בבעלות תאגיד טוקיוּ ממוקמת בצפון הקניון.

### מלון
* מלון פתומוואן פרינסס ממוקם בדרום הקניון.

### חנויות ושירותים
* קומות 1–3: ביגוד ונעליים, עור, מוצרי קוסמטיקה ועיצוב שיער, צעצועים, זהב ותכשיטים
* קומה 4: אלקטרוניקה, טלפונים סלולרים, תקליטורים
* קומה 5: מתחם אוכל בינלאומי, מסעדות, ריהוט, צילום, מחשבים
* קומה 6: אזור דוכני האוכל והאוכל המהיר, חנויות מזכרות
* קומה 7: קולנוע, באולינג, קריוקי
* קומה 8: קולנוע

## קישורים חיצוניים

* 

## הערות שוליים

קטגוריה:בנגקוק: מבנים
קטגוריה:מרכזי קניות
ראיין מקארתן

**ראיין ג'רום מקארתן** (באנגלית: **Ryan Jerome McCartan**; נולד ב-14 ביוני 1993) הוא שחקן וזמר אמריקאי. ידוע בעיקר בשל גילום הדמות דיגי מהסדרה של ערוץ דיסני "ליב ומאדי" ובשל דמותו כג'ייסון דין בהפקת האוף-ברודוויי של "מלכות הכיתה: המחזמר".

## ביוגרפיה
מקארתן נולד בעיר אקסלסיור, מינסוטה שבארצות הברית. אביו, קון מקארתן, היה מנהל בית ספר תיכון בעיר אדן פרייר שבמינסוטה, משנת 2004 עד לפרישתו ב-2018.

## קריירה
בשנת 2013 החל לשחק בין התפקידים הראשיים בסדרה "ליב ומאדי" של ערוץ דיסני לצד דאב קמרון, בתפקיד של דיגי, אותו גילם עד סיום הסדרה ב-2017.

בשנת 2014 הוא קיבל את התפקיד של JD במחזמר "מלכות הכיתה" באוף ברודוויי.

בשנת 2015 התארח עם דאב קמרון בסדרה "אוסטין ואלי". באותה שנה הקים יחד עם דאב להקה בשם "The Girl and the Dreamcatcher" (הילדה ולוכד החלומות). ב-1 באוקטובר 2015, הם הוציאו את השיר הראשון שלהם "Written in the Stars".

בשנת 2016 לוהק בתור בראד מייג'ורס ברימייק הטלוויזיוני "מופע הטלוויזיה של רוקי".

## חיים אישיים
ראיין מקארתן החל לצאת עם השחקנית דאב קמרון באוגוסט 2013 (הכירו בצילומי הסדרה "ליב ומאדי"). באפריל 2016 השניים התארסו, ובאוקטובר באותה השנה נפרדו.

בשנים האחרונות הוא יצא עם סמנת'ה פקט, איתה הוא מנהל ערוץ יוטיוב בשם "Sam & Ryan with". ב-23 בספטמבר 2023 הודיעו בסרטון בערוץ שלהם שהזוג נפרד לפני כמה חודשים.

ב-29 ביולי 2014, צייץ מקארתן כי הוא סובל מסוכרת מגיל שש.

בשנת 2019 שיתף מקארתן בראיון כי עבר התעללות מינית כשהיה בן 12.

## פילמוגרפיה
### קולנוע

### טלוויזיה

### תיאטרון

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זמרים אמריקאים
קטגוריה:אמריקאים שנולדו ב-1993
אובראג

**אובראג** (בגרמנית: **Oberegg**) הוא מחוז בקנטון אפנצל אינר-רודן שבשווייץ. המחוז מורכב משתי מובלעות קטנות הנפרדות משטחו העיקרי של הקנטון ונמצאות מספר ק"מ מצפון-מזרח לו.

## היסטוריה
אובראג מוזכר לראשונה במסמך משנת 1470 ככפר. בערך באותה תקופה נבנתה הכנסייה (נחנכה ב-1655) ואובראג גדל לשטח המקיף את הכפר.

ב-1872, כאשר הצטרף אליו הכפר הירשברג, הוקם המחוז באופן רשמי. הירשברג מוזכר לראשונה במאה ה-11 בשם Hirsberg. הירשברג חולק במהלך פיצולו של קנטון אפנצל בימי הרפורמציה הפרוטסטנטית. כמה מהקהילות המשיכו להחזיק באמונה הישנה ואחרים פנו לאמונה החדשה. כאשר פוצל הקנטון ב-1597 לקנטון קתולי ולקנטון פרוטסטנטי, רצה הרוב הקתולי של הירשברג להישאר בתוך הקנטון אפנצל אינר-רודן והמיעוט הפרוטסטנטי רצה להשתייך לקנטון אפנצל אוסר-רודן. במסגרת חלוקה זו, הקרקעות שהיו בבעלותם של הפרוטסטנטים הופרדו מהירשברג וסופחו לקנטון הפרוטסטנטי, שם הם היו לכפר ראויתה (Reute). הירשברג הקתולית הפכה מאוחר יותר לחלק מאובראג.

## גאוגרפיה ודמוגרפיה
שטח מחוז אובראג הוא 14.7 קמ"ר. מתוכם 51.8% משמשים לחקלאות, 42.5% הם שטחים מיוערים, 5.5% הם שטחים מיושבים ו-01.1% הם שטחים בלתי מעובדים. המחוז הוא החלק הקרוב ביותר של הקנטון אל עמק נהר הריין. הוא כולל את הכפר אובראג והכפרים הקטנים ביריסוילן, קפף, אשנמוס, סנקט אנטון וכמה חוות בודדים.

נכון ל-2014 מנתה אוכלוסיית המחוז 1,900 תושבים.

## קישורים חיצוניים

* 

## הערות שוליים

קטגוריה:אפנצל אינר-רודן
קטגוריה:שווייץ: מחוזות
קטגוריה:אירופה: מובלעות
פאבלו תיאם

**פאבלו תיאם** (בצרפתית: **Pablo Thiam**, נולד ב-3 בינואר 1974 בקונאקרי שבגינאה) הוא כדורגלן עבר גינאי ששיחק בפ.צ. קלן, שטוטגרט, באיירן מינכן, וולפסבורג ונבחרת גינאה בעמדת הקשר האחורי.

## קריירת מועדונים
תיאם הוא בנו של דיפלומט מגינאה שעבד בבון, בירתה של גרמניה המערבית. כאשר היה בן 15 החל לשחק בנוער של פ.צ. קלן, ובעונת 1994/95, כאשר היה בן 20, החל לשחק בקבוצה הבכירה של קלן. תיאם נשאר בקבוצה הבוגרת של קלן במשך ארבע עונות רצופות, בהן הפך לשחקן משמעותי, והבקיע ארבעה שערים ב-89 משחקי ליגה. בעונת 1997/98 נשרו קלן ותיאם אל הבונדסליגה השנייה, ותיאם עבר לשטוטגרט. תיאם שיחק בשטוטגרט שלוש עונות. בשתי העונות הראשונות סיים עם הקבוצה במרכז הטבלה, אך בעונה השלישית, 2000/01, השתתף עם שטוטגרט במאבקי הירידה, כאשר הקבוצה הייתה שרויה במשבר כלכלי עמוק. בתום עונה זו, לאחר שנשאר בליגה עם שטוטגרט, עזב את הקבוצה עם תשע הבקעות ב-89 הופעות, וחתם בשורותיה של אלופת אירופה הטרייה, באיירן מינכן. תיאם פתח את העונה עם הפסד 3-2 לליברפול בגמר הסופר קאפ האירופי, בו שיחק 90 דקות. תיאם שיחק 12 משחקי ליגה בעונתו הראשונה בקבוצה, ולא מצא את מקומו בקבוצה, אך נכנס כמחליף בגמר הגביע הביניבשתי בנובמבר 2001 בדקה ה-118, במקומו של קלאודיו פיסארו. בגמר זה, ניצחה באיירן מינכן בהארכה את בוקה ג'וניורס. את עונת 2002/03 החל תיאם בבאיירן מינכן, אך הסתכסך עם המאמן אוטמאר היצפלד, ובפגרת החורף עבר לוולפסבורג, קבוצה ששמה לעצמה מטרה באותם ימים, להגיע תוך מספר שנים לצמרת הכדורגל הגרמני. תיאם שיחק בקבוצה במשך חמש עונות וחצי, בהן הקבוצה תקעה יתד בבונדסליגה, ותיאם היה במרבית התקופה הזו שחקן מפתח. בשנת 2008 פרש תיאם ממשחק פעיל, לאחר שצבר 117 הופעות ליגה והבקיע 10 שערים במדי וולפסבורג, והשתלב בצוות הניהולי של וולפסבורג, תחילה כעוזר מאמן, ולאחר מכן כמנהל ספורטיבי בקבוצת המילואים.

## קריירה בינלאומית
לתיאם 31 הופעות במדי נבחרת גינאה, בהן הבקיע שער אחד, בין השנים 1996 ו-2007. תיאם ייצג את גינאה בגביע אפריקה לאומות 1994 ובגביע אפריקה לאומות 1998, בהן הודחה גינאה בשלב הבתים, ובגביע אפריקה לאומות 2006, בו הודחה גינאה ברבע הגמר לאחר הפסד 3-2 לנבחרת סנגל.

## קישורים חיצוניים

* 

קטגוריה:כדורגלנים גינאים
קטגוריה:קשרי כדורגל גינאים
קטגוריה:כדורגלני פ.צ. קלן
קטגוריה:כדורגלני שטוטגרט
קטגוריה:כדורגלני באיירן מינכן
קטגוריה:כדורגלני וולפסבורג
קטגוריה:כדורגלני נבחרת גינאה
קטגוריה:כדורגלני גביע אפריקה לאומות 1994
קטגוריה:כדורגלני גביע אפריקה לאומות 1998
קטגוריה:כדורגלני גביע אפריקה לאומות 2006
קטגוריה:ילידי 1974
מינים ללא מספיק נתונים

[ממוזער|[מדוזת ענק יפנית, היא מין שעוד לא הוערך מצב האוכלוסייה שלו.]]
מצב השימור **ללא מספיק נתונים** (באנגלית: **Data deficient" **DD") הוא מצב שימור שמהנתונים הקיימים לא ניתן להעריך את האוכלוסייה ולקבוע את סיכויי ההשרדות של המין. 

במקרים רבים הסיבה למחסור במידע היא שהמין נראה במקומות לא רצופים, ברחבי כל היבשות או הימים, אך לא בכמויות מספיקות ועם זאת באזורים החיות של המין הוא לא נמצא בסכנה או במצב של התדלדלות האוכלוסייה. סיבה נוספת היא מינים שלא נחקרו מספיק למשל בעלי חיים ימיים.

בשביל למנוע ממינים שלא נחקרים מספיק להגיע למצב זה, מין שיחקר במשך תקופה ממושכת ועדיין לא יתבהרו גודל האוכלוסיות שלו, יוגדר במצב סיכון.

מצב הדומה מאוד למצב זה הוא **לא הוערך** או **לא הוגדר** (**Not Evaluated" **NE"): במצב זה בעל החיים בכלל לא קיבל מצב שימור ברשימה האדומה של IUCN. ייתכן שהמין התגלה רק בעת האחרונה או חי באזורים מאוד מבודדים, כמו מעמקי הים או ביצות סבוכות ועוד לא הוערכו האוכלוסיות שלו.

## ראו גם
*בעלי חיים בסכנת הכחדה
*ללא חשש
*קרוב לסיכון
*מצב שימור

## קישורים חיצוניים

*
קטגוריה:ערכים שבהם תבנית בריטניקה אינה מתאימה
תום פרנץ

**תום פרנץ** (נולד ב-5 באוקטובר 1973) הוא שף ישראלי. זוכה העונה השלישית של תוכנית הריאליטי מאסטר שף.

## ביוגרפיה
פרנץ נולד בשם **תומאס פרנץ** למנפרד וקארן, משפחה נוצרית-קתולית וגדל בעיר קלן שבגרמניה. בגיל 15 כשפגש בבית הספר לראשונה ישראלים במסגרת חילופי סטודנטים, נמשך אל הישראליוּת.
אחרי התיכון סיים הכשרה מקצועית כפקיד בנקאי בבנק פרטי, ועבד בבנק.

בשנת 1990 הגיע לארץ לשירות לאומי כמתנדב בבית חולים ובבית אבות, בו סייע לניצולי שואה. לאחר מכן שב לגרמניה ולמד משפטים וכלכלה באוניברסיטת קלן, השלים שני תארים (כולל הסמכה לשופט) ואף החל לעבוד במשרד עורכי דין.

## קריירה
בשנת 2013 השתתף בתוכנית הריאליטי "מאסטר שף" וזכה בה במקום הראשון.

כיום הוא מנחה סדנאות בנושא אוכל וקולינריה ובשנת 2014 הוציא לאור את ספר הבישול שלו בגרמניה, שווייץ ואוסטריה ששמו "So schmeckt Israel" (זהו טעמה של ישראל) – המבוסס על אוכל כשר וישראלי. הספר מכיל למעלה מ-60 מתכונים, לצידם הסיפור האישי של פרנץ. הספר הפך לרב מכר באירופה ונבחר להשתתף בתחרות העולמית לספרי בישול בבייג'ינג שנערכה במאי 2014.

בשנת 2014 החל להגיש גם יחד עם אילנית לוי את תוכנית הבישול "טעמים" בערוץ 20.

## חיים אישיים
בשנת 2005 שב לישראל והתגייר. לאחר מכן, הכיר את דנה הדרי ממשפחה חילונית. השניים התחתנו, והם הורים לחמישה ילדים, ומתגוררים ברעננה.

## ספריו
* תום פרנץ, So schmeckt Israel (זהו טעמה של ישראל), 2013
* תום פרנץ, Israel kocht vegetarisch (ישראל מבשלת צמחוני), 2017
* תום פרנץ, Sehnsucht Israel: Mein Leben zwischen Kippa, Küche und Koriander, 2018

## קישורים חיצוניים

* 
* ישראל כהן, מגרמניה ליהדות • זוכה 'מאסטר שף' תום פרנץ נחשף, כיכר השבת
* בכיוון אחר: ריאיון עם תום ודנה פרנץ, הידברות
* 

## הערות שוליים

קטגוריה:שפים ישראלים
קטגוריה:גרים ישראלים
קטגוריה:מחברי ספרי בישול ישראלים
קטגוריה:סגל ערוץ 20
קטגוריה:ישראלים ילידי גרמניה
קטגוריה:בוגרי אוניברסיטת קלן
קטגוריה:זוכי מאסטר שף (ישראל)
קטגוריה:רעננה: אישים
קטגוריה:ישראלים שנולדו ב-1973
מאיר שריב

**מאיר שריב** (**שרייבר**; 31 ביולי 1937 – 25 ביוני 2001) היה קצין צה"ל בדרגת תת-אלוף ששירת כמפקד מערך הנ"מ בחיל האוויר.

## ביוגרפיה
שריב נולד בחיפה. ב-1955 התגייס לצה"ל, שירת בחיל התותחנים במערך הנ"מ ולאחר מכן בחיל האוויר אליו עבר המערך ב־1970. שימש כמפקד גדוד 955 (1968–1969) וגדוד 945. ב-1972 מונה לקצין הגנת נ"מ במפקדת חיל האוויר (בדרגת אל"ם) ומילא תפקיד זה במהלך מלחמת יום הכיפורים. לאחר המלחמה שונה שם המפקדה למפקדת כוחות הנ"מ ושריב המשיך לשרת בתפקיד עד 1977, תקופה בה קלט המערך את מערכת טילי MIM-72 צ'פרל ותותחי ה-M61 וולקן. לאחר לימודים במכללה לביטחון לאומי שירת כסגן מבקר מערכת הביטחון ושימש סגן יושב ראש הוועדה הצבאית המשותפת של ישראל ומצרים לליווי הסכם השלום. בשנים 1982 עד 1984 שירת כמפקד כוחות הנ"מ בדרגת תא"ל.

לאחר שחרורו עבד בחברת ראדא תעשיות אלקטרוניות כממונה על השיווק וסמנכ"ל בכיר.

שריב היה בוגר תואר ראשון במדעי הטבע באוניברסיטת תל אביב, בוגר המכללה לביטחון לאומי והתוכנית לקידום מנהלים של אוניברסיטת תל אביב.

נפטר ב-25 ביוני 2001.

## משפחתו
היה נשוי לבינה ולמשפחה נולדו שלושה ילדים: יצחק (צחי), רחל (רחלי), ואסף (אסי).

## קישורים חיצוניים
* 

## הערות שוליים

קטגוריה:בוגרי המכללה לביטחון לאומי
קטגוריה:מפקדי מערך ההגנה האווירית
קטגוריה:בוגרי אוניברסיטת תל אביב
קטגוריה:תתי-אלופים בחיל האוויר
קטגוריה:אישים הקבורים בבית הקברות מורשה
קטגוריה:ישראלים שנולדו ב-1937
קטגוריה:ישראלים שנפטרו ב-2001
יעקב איש כפר סכניא

**יעקב איש כפר סכניא** היה תלמיד של ישו, אשר חי במאה הראשונה.

## אזכוריו
בתלמוד בבלי מסופר כי רבי אליעזר בן הורקנוס נחשד במינות. וכששאלו אותו תלמידיו מדוע, סיפר להם:

.

נוסח זה עבר צנזורה, אך במקור הנוסח היה כפי שמופיע בדפוס ונציה . וכן בסיום הקטע .

גם בהמשך המסכת מוזכר יעקב איש כפר סכניא, כשבא לרפאות את 'בן דמא', אחיינו של רבי ישמעאל שהכישו נחש, אך רבי ישמעאל מנעו מכך.

## יעקב איש כפר סמאי
בתלמוד ירושלמי מסופר שנחש נשך את רבי אלעזר בן דמה וכי אדם בשם "יעקב איש כפר סמאי" רצה לרפאותו. דודו של רבי אלעזר, רבי ישמעאל, אסר עליו להתרפאות על ידו. רבי אלעזר רצה להביא ראיה שמותר, אולם לא הספיק עד שמת. ועליו אמר רבי ישמעאל: "אשריך בן דמה שיצאת בשלום מן העולם ולא פרצתה גדירן של חכמים. דכתיב "ופורץ גדר ישכנו נחש". סיפור זה מופיע בתלמוד בבלי על יעקב איש כפר סכניא. 

בקהלת רבה דורש רבי איסי דקיסרין את הפסוק "טוֹב לִפְנֵי הָאֱלֹהִים יִמָּלֵט מִמֶּנָּה וְחוֹטֵא יִלָּכֶד בָּהּ":

מקובל לזהות את יעקב איש כפר סכניא, ויעקב איש כפר סמא כאותו אדם. יש אף הטוענים שהשם "סמא" הוא למעשה שם נוסף של הכפר "סכניא" שבגליל התחתון. אחרים מזהים אותם כשני מקומות נפרדים, אולם סוברים יעקב הנזכר הוא אותו יעקב והוא פעל בשני הכפרים. כך או כך, ידוע שבאזור פעלה כת נוצרית גדולה.

## פרשנות
האזכור שלו עם ישו מתפרש ככל הנראה כהשתייכותו לכת היהודים-נוצרים. יש המעריכים גם שהוא המשולח "יעקב" הנזכר בברית החדשה. וייתכן שאותו יעקב אף היה קרוב משפחה של ישו. עם זאת, יעקב איש כפר סכניא לגלג על פסוקים מהתנ"ך, מה שלא היה מקובל כלל וכלל בקרב הנוצרים. לפיכך יש המשערים שלא היה נוצרי אלא מכת אחרת.

יש המציעים פרשנות עמוקה יותר לסיפור. הסיפור התרחש בשלהי המאה הראשונה, שכן בסיפור נזכר שתלמידיו של רבי אליעזר הגיעו לנחמו, בעוד בהמשך חייו היה רבי אליעזר מנודה ותלמידיו לא הוסיפו לבקרו עד סוף ימיו. בערך באותה תקופה, הטיל הקיסר הרומאי אספסיאנוס מס על תכולת בתי הכיסא הציבוריים. ויש המשערים שדבריו היו למעשה תוכחת על החוק החדש שנאמרה בלשון מוסווה. לדעת שלומי רייסקין זו המשמעות האמיתית של הדברים: בתורה כתוב שלבית המקדש אסור להביא אתנן, אם כן כיצד ניתן להביא אתנן כדי לפרוע את מס בית-הכיסא של אספסיאנוס, הקיסר המכנה את עצמו "הכהן הגדול" של רומא? וזה גם ביאור המשך דבריו הכסף שבה ממקום מזוהם, היינו מבתי הכיסא, יחזרו למקום המזוהם. התוכחת נאמרה בלשון מוסווה, כיוון ששוטרים רומאיים הסתובבו ברחובות ציפורי.

## לקריאה נוספת
* שלומי רייסקין, **[http://www.daat.ac.il/daat/ktav_et/maamar.asp?ktavet=1&id=432 דו-שיח בין ר' אליעזר ויעקב איש כפר סכניא]**, מעמקים, גיליון מס' 13 - שבט תשס"ח * 1/08.

## קישורים חיצוניים
* 
* 
* 

## הערות שוליים

קטגוריה:הפולמוס היהודי-נוצרי
קטגוריה:אישים בתלמוד
סיכון נמוך

[ממוזער|[קרקרה דרומית (בעל מצב שימור ללא חשש) על גב חמור (בעל מצב שימור מבוית).]]
מצבי **סיכון נמוך** (Lower risk), הם מצבי שימור ברשימה האדומה של IUCN של מינים ללא חשש ממשי להכחדה בכלל או בזמן הקרוב, כשלעיתים הסיכון עלול להגיע בטווח הרחוק.

## המצבים
בקבוצת מצבי סיכון נמוך ישנם 4 מצבי שימור:
*ללא חשש (Least Concern; LC) - לקטגוריה זו משויכים מינים בעלי תפוצה רחבה, שמצב השימור שלהם מניח את הדעת.
*קרוב לסיכון (Near Threatened; NT) - הקטגוריה כוללת מינים שעדיין אינם עומדים בקריטריונים של הקטגוריות החמורות יותר, אבל צפויים לעמוד בהם בעתיד הקרוב.
*תלוי שימור (Conservation Dependent; CD) - מין שעבורו יש תוכנית שימור פעילה, ייחודית למין או לבית הגידול שלו, שהפסקתה תגרום להידרדרות מצב המין עד להכללתו במצב מאלו המופיעים במורד הרשימה, בתוך 5 שנים. מצב "תלוי שימור" נכלל במצבי השימור שפורסמו על ידי ארגון השימור העולמי ב-1994, אולם לא נכלל מחדש בפרסום ב-2001 והשימוש בו אינו רב, אך הוא כלול באתר של "הרשימה האדומה של מינים מאוימים" של איגוד השימור העולמי.
*מבוית (Domesticated; DO) - לקטגוריה זו משויכים מינים שחיים בשביה שאותם האדם מגדל ואינם מתאימים לטבע או שיכולים להיות אומללים בטבע, המקרה שבו ייכחדו הוא שיפסיקו לגדל אותם.

*
ג'ואי בראג

**ג'ואי פרנקלין בראג** (באנגלית: **Joey Franklin Bragg**; נולד ב-20 ביולי 1996) הוא שחקן אמריקאי-יהודי, הידוע בעיקר בשל תפקידו כג'ואי רוני מהסדרה הקומית של ערוץ דיסני "ליב ומאדי".

## ביוגרפיה
בארג נולד בעיר יוניון סיטי שבאזור מפרץ סן פרנסיסקו, קליפורניה. בילדותו, שיחק הוקי קרח בתיכון.

## פילמוגרפיה
### קולנוע

### טלוויזיה

## קישורים חיצוניים

קטגוריה:ערוץ דיסני: שחקנים ומנחים
קטגוריה:קומיקאים יהודים אמריקאים
קטגוריה:סטנדאפיסטים יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:אמריקאים שנולדו ב-1996
מחוז א-ריאן

**מחוז א-ריאן** (בערבית: **الريان**; בתעתיק מדויק: **אלריאן**) הוא מחוז בקטר, שטחו הוא 2,450 קילומטרים, כשמינית משטח מדינת ישראל. מחוז א-ריאן גבל בכל מחוז בקטר מלבד מחוז א-שמאל עד לקריעה של שנת 2015.

## דמוגרפיה
להלן גרף התפתחות האוכלוסייה במחוז:

## היסטוריה
מחוז א-ריאן נוסד בשנת 1972 על ידי המשרד לעניינים עירוניים, אשר קבע בנוסף שמועצת המחוז תורכב מארבעה אנשים לפחות והם יחליטו את ההחלטות החשובות במחוז. השנה החשובה והדרמטית ביותר למחוז היא שנת 2004, אז נקרעו ממנו שטחים רבים אך גם נוספו אליו שטחים. היו אף עיירות עצמאיות שחולקו בידי מחוזות הענק א-ריאן ואל-וכרה.

ב-2015 נקרעו מהמחוז שטחי ענק במזרח המדינה וצמצמו אותו לחצי משטחו - מ-5,814 ק"מ ל-2,450 ק"מ. בשטחים אלה נוצר מחוז חדש בשם "א-שחנייה".

בשנת 2000 נחנך במחוז קניון לנדמרק שנחשב לאחד ממרכזי הקניות המודרניים הראשונים במדינה.

בשנת 2017 נחנך במחוז קניון קטאר שנחשב לאחד ממרכזי הקניות הגדולים במדינה.

## קישורים חיצוניים

## הערות שוליים

*
ריאן
חותם (ארגון)

**חותם - יהדות על סדר היום** הוא ארגון ישראלי למען סדר יום יהודי דתי ומזוהה עם האגף התורני בציונות הדתית. הארגון מגיב ויוזם מהלכים הנוגעים לסוגיות על סדר היום בכנסת ובשיח הציבורי בישראל, בתחומי רפואה, כלכלה, משפט, טכנולוגיה, חברה, חקלאות, משפחה ועוד. הפועל באמצעות דפי עמדה, פרסומים, קמפיינים, הצעות לחקיקה ותוכניות פעולה

נשיא הארגון הוא הרב יעקב אריאל. מייסד הארגון והמנכ"ל הראשון שלו הוא הרב עמיטל בראלי, נכדו של הרב משה צבי נריה. החל משלהי שנת 2023 משמש הרב אביעד גדות כמנכ"ל הארגון.

הארגון הוקם ב-2013 בשם "פורום חותם" (חברה, תורה ומשפט), כגוף המאגד מכונים תורניים מן הציונות הדתית, בהם מכון התורה והארץ, מכון צומת, מכון פוע"ה, מכון שלזינגר, מכון משפט לעם, מכון משפטי ארץ, מכון בידך, ארגון כושרות, מכון הליכות עם ישראל ומכון כת"ר. ב-2016 שינה הפורום את שמו ל"ארגון חותם" והפך לארגון עצמאי, הפועל לעיתים תוך שיתוף פעולה עם חלק מהמכונים. ראשי המכונים חברים בהנהגה התורנית של הארגון.

הארגון מתנגד לגיוס נשים דתיות לצה"ל. הוא מציע לצעירות דתיות ליווי וסיוע משפטי כדי שיקבלו פטור מצה"ל וישרתו במסגרת השירות הלאומי. סרטון שפרסם הארגון בנושא זה עורר סערה.

הארגון מבטא מסרים הומופוביים ומתנגד בחריפות לשוויון זכויות ללהט״ב. בפרסום שלו ״להט״ב היות האדם לבדו״, הארגון קובע שאין קהילה להט״בית בעלת זהות קבוצתית. עוד הוא קובע שאין ללהט״ב זכות למשפחה. הוא מגנה נטיות מיניות שאינן הטרוסקסואליות כביטויים של נרקיסיזם, גזענות, יצריות ותועבה, כאשר המממשים אותן הם אנשים מתועבים. הוא סבור שזוגיות להט״בית נבדלת מהותית מזוגיות סטרייטית ואינה מבוססת על אהבה, אלא על יצריות. יתר על כן, הארגון תומך ב״טיפולי המרה״ וחולק על הטענה שהם פסולים. הארגון אף מאשים הורים יחידניים וזוגות הורים חד-מיניים בסחר בנשים וילדים ומתריע שהם עלולים לגרום לסיבוכים חברתיים, נפשיים ומיניים בעצם הבאת ילדים.

הארגון עסק בהשפעה של "הקרן החדשה לישראל" על החברה הדתית והחרדית, ופרסם חוברות המפרטות את דרכי הפעולה של הקרן בניסיונה להשפיע על החברה החרדית והציונות הדתית, ואת פעולותיה נגד תנועת חב"ד. באוגוסט 2018 פתח הארגון בקמפיין שבו קרא לדתיים לאומיים להתנתק מארגונים ואישים דתיים שנתמכו על ידי הקרן החדשה לישראל, בהם שי פירון, הרב בנימין לאו, נאמני תורה ועבודה, מתירות, פורום קולך ומרכז יעקב הרצוג, בטענה שדרכם מנסה הקרן לשנות את זהותה היהודית של המדינה ולהפוך את מדינת ישראל למדינת כל אזרחיה. הקמפיין, ובעיקר סרטון סאטירי שפורסם במסגרתו, עורר סערה. מושאי הקמפיין ומבקרים נוספים טענו לאי-דיוקים בסרטון ומחו נגדו. הרב יעקב אריאל, נשיא חותם, פרסם כי הסרטון לא היה על דעתו.

בשנת 2022 הארגון התנגד בתוקף לרפורמת הגיור של השר לשירותי הדת מתן כהנא.

## קישורים חיצוניים
* 

* 
* 
* 
* 

* 

## הערות שוליים

קטגוריה:ישראל: עמותות
קטגוריה:ארגונים תורניים בישראל
ויליאם אינג'

250px|ממוזער|שמאל|ויליאם אינג' על עטיפת ספר מחזותיו
**ויליאם אינג**' (באנגלית: **William Inge**; 3 במאי 1913 - 10 ביוני 1973) היה מחזאי, סופר ותסריטאי אמריקאי, זוכה פרס פוליצר ופרס אוסקר. יצירותיו זכו להצלחה בעיקר בשנות ה-50.

## קורות חיים
אינג' נולד באינדיפנדנס, קנזס, למד באוניברסיטת קנזס כתיבה ודרמה. כמה מיצירותיו זכו להצלחה בברודוויי, עובדו לסרטים מצליחים והוא זכה לפרסום רב. המוצלחות מיצירותיו הן:
* 1950 - שובי שבא הקטנה, המבוסס בחלקו על ניסיונו כאלכוהוליסט המטופל באלכוהוליסטים אנונימיים, עובד ב-1952 לסרט מצליח. השחקנית שירלי בות' זכתה על תפקידה במחזה בפרס טוני ובסרט - בפרס אוסקר לשחקנית הטובה ביותר.
*1953 - פיקניק - זכה להצלחה גדולה בברודוויי וזיכה את אינג' בפרס פוליצר. ב-1955 עובד לסרט קולנוע מצליח עם ויליאם הולדן וקים נובאק בתפקידים הראשיים.
*1955 - תחנת אוטובוס - עובד לסרט ב-1956 עם מרילין מונרו בתפקיד הראשי.
*1959 - A Loss of Roses - עובד לסרט קולנוע בשם "החשפנית" עם ג'ואן וודוורד בתפקיד הראשי.
*1961 - זוהר בדשא - כתיבת התסריט זיכתה את אינג' בפרס אוסקר לתסריט המקורי הטוב ביותר. הוא גם הופיע בתפקיד קטן בסרט בתור כומר.
אינג' כתב גם שני רומנים ועוד תסריטים ומחזות אך לא הצליח לשחזר את הצלחותיו. ע"פי הביוגרפיה שלו היה אינג',רווק מושבע כל ימיו, הומוסקסואל שהתקשה מאוד להשלים עם מיניותו. עובדה שתרמה לאלכוהוליזם שלו ולדיכאונות.

הוא הגיע למסקנה שכושר הכתיבה אבד לו, נכנס לדיכאון עמוק והתאבד בשאיפת פחמן חד-חמצני.

## קישורים חיצוניים

* 
* 

קטגוריה:אמריקאים ילידי קנזס
קטגוריה:מחזאים אמריקאים
קטגוריה:תסריטאי קולנוע אמריקאים
קטגוריה:סופרים אמריקאים
קטגוריה:בוגרי אוניברסיטת קנזס
קטגוריה:מתאבדים: סופרים
קטגוריה:מתאבדים אמריקאים
קטגוריה:זוכי פרס פוליצר: דרמה
קטגוריה:אמריקאים שנולדו ב-1913
קטגוריה:אמריקאים שנפטרו ב-1973
קטגוריה:זוכי אוסקר: התסריט המקורי הטוב
אנליטיקל גרפיקס

**אנליטיקל גרפיקס** (באנגלית: **.Analytical Graphics, Inc** או **AGI**)** **היא חברה המפתחת תוכנה למידול ואנליזה עבור תחומי התעופה-חלל, תעשיות ביטחוניות ותעשיות מידע. התוכנה של AGI נמצאת בשימוש מהנדסים ברחבי העולם (כ-50,000 על פי החברה).

AGI נוסדה בשנת 1989 ו-200 העובדים שלה פרושים בין משרדיה, הראשיים שבאקסטון, פנסילבניה והמשרדים המשניים בוושינגטון די.סי., קולורדו ספרינגס, לונג ביץ', וכן במשרדים נוספים בבריטניה וסינגפור. מנכ"ל החברה הוא פול גרזיאני.

## מוצרים
### מוצרי "דסקטופ"
**[[Systems Tool Kit]] **או** STK**
אנלטיקאים משתמשים בתוכנה זו למידול מערכות מורכבות (פלטפורמות מוטסות, לוויינים, רכבים ועוד), יחד עם החיישנים שלהם ומטענים עודפים של תקשורת ואחרים, בסביבת המשימה שלהם. המערכת משלבת המחשה ויזואלית ומאפשרת ניתוח והבנה של התנהגות וביצועי המערכת.

**Orbit Determination Tool Kit **או** ODTK**
ODTK מספק אפשרות לקביעת מסלולים של לוויינים לאורך כל חייהם עם שילוב של מערכות לחישה של לוויינים. הטכנולוגיה בעלת פטנט רשום על החברה.

### מוצרי שרת ופיתוח
[ממוזער|250px|ה[לוגו הקודם של אנליטיקל גרפיקס]]
**SDK**
חבילת פיתוח, SDK, מאפשרת לקהילת מפתחים לבנות אפליקציות מעל הטכנולוגיה של החברה ולהרחיבה עם פונקיונאליות מותאמת למערכות

**STK Server**
STK Server הוא מוצר מדף של תוכנת שרת ליצירת, ניהול והפצה של מודלי משימה ושירותי אנליזה מעל האינטרנט או רשת מקומית, התומכים האפליקציות קצה על בסיס דפדפן או מקומיות.
יישומי ושירותי הרשת נוצרים בשרת ומספקים שירות למשתמשי הקצה המפתחים מעל ה-STK

**Cesium**
Cesium הוא שמה של ספריית Javascript ליצירת מודלים תלת-ממדיים ודו-ממדיים להרצה בדפדפן ללא התקנה (Plugin). הספרייה משתמשת ב-WebGL להאצה חומרתית של ההרצה הגרפית, היא תומכת בכל הפלטפורמות והדפדפנים.

## קישורים חיצוניים
* 

קטגוריה:חברות תוכנה
ג'ורג' קוסטיגן

**ג'ורג' קוסטיגן** (באנגלית: **George Costigan**; נולד ב-8 באוגוסט 1947) הוא שחקן אנגלי.

## ביוגרפיה
קוסטיגן נולד בפורטסמות' שבהמפשייר וגדל בסאלפורד שבמחוז לנקשייר. הוא למד בבית הספר סנט אוגוסטין בבולטון רואד שבפנדלברי, ואחר כך בבית הספר וורדלי שבפרבר וורדלי קרוב לסווינטון.

הוא התחיל להופיע בטלוויזיה בשנת 1978. ב-1984 שיחק בתפקיד פיליפ הממזר בהפקה של ה-BBC למחזה השייקספירי "המלך ג'ון" לצדו של לאונרד רוסיטר ששיחק בתפקיד הראשי.

ב-1986 זכה להכרה כששיחק בתפקיד בוב, איש עסקים הבוגד באשתו, בסרט "ריטה, סו ובוב גם הוא". מאז השתתף בהפקות טלוויזיה רבות בהן "הרפתקאותיו של שרלוק הולמס", "קוואנה QC", סדרת הטלוויזיה "Coogan's Run" של סטיב קוגן, "קוני", "A Touch of Frost", "המפקח מורס", הסדרה "Murder Most Horrid", הסיטקום "So Haunt Me", סדרת הדרמה "London's Burning", הסדרה המשטרתית "The Bill", "הולבי סיטי", "The Long Firm", "ורה", "דיאל ופסקו", "סיפורי המסתורין של רות רנדל", "חקירות המפקח לינלי", "The Beiderbecke Connection", "תחבולות חדשות" ובסדרה הרפואית "חדר מיון".
בקולנוע השתתף קוסטיגן בסרטים "נערות לוח השנה" ו"שירלי ולנטיין".

ב-2007 הופיע בתפקיד מקס קפיקורן בפרק "מסע הארורים", ספיישל חג המולד של סדרת המדע בדיוני "דוקטור הו".

בת זוגו היא הסופרת ג'וליה נורת' שאתה כתב ב-1990 פרק לסיטקום "Birds of a Feather".

בתיאטרון הופיע קוסטיגן בתפקיד מיקי ג'ונסטון במחזמר "אחים בדם" מאת וילי ראסל, בהתחלה בליברפול פלייהאוס ואחרי כן בתיאטרון ליריק שבלונדון. בין 16 בפברואר ל-8 במרץ 2008 שיחק בתפקיד אסטרגון במחזה "מחכים לגודו" מאת סמואל בקט בתיאטרון מנצ'סטר לייבררי. בנובמבר 2008 גילם את וילי לומן במחזה "מותו של סוכן" מאת ארתור מילר בתיאטרון רויאל ביורק.

בדצמבר 2009 הוכרז כי קוסטיגן יצטרף לאופרת הסבון "אמרדייל"  בתפקיד חבר של רודני בלקסטוק. במרץ 2010 הופיע לראשונה בסדרה והופעתו האחרונה שודרה ב-23 ביולי 2010. באפריל 2010 כיכב בתפקיד אלן, בעלה לשעבר של כריסטין, מושא אהבתו של פרוסט בסדרה הבלשית "A Touch of Frost" ב-2014 הופיע קוסטיגן בסדרה "עמק האושר". הוא חזר וגילם את דמותו של נוויסון גלאגר בעונה השנייה של הסדרה ב-2016.

### חיים אישיים
קוסטיגן התחתן עם אהובת הילדות שלו שתמכה בו בשאיפתו להיות שחקן מקצועי. הנישואים התפרקו, וב-1974 הוא הצטרף ללהקת התיאטרון אברימן של ליברפול, שם פגש את אשתו השנייה, ג'וליה נורת'. לבני הזוג יש שלושה בנים.

קוסטיגן הוא אוהד נלהב של מועדון הכדורגל אברטון.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1947
תחנת אוטובוס (סרט)

**תחנת אוטובוס** (באנגלית: **Bus Stop**) הוא סרט קולנוע אמריקאי משנת 1956 מסוגה של קומדיה רומנטית בבימויו של ג'ושוע לוגאן המבוסס על מחזה בשם זה מאת ויליאם אינג' עם מרילין מונרו ודון מארי בתפקידים הראשיים.

זה היה סרטה הראשון של מונרו לאחר סיום לימודיה באולפן השחקנים בניו יורק.

ב-1962 הפיקה חברת ABC מיני סדרת טלוויזיה "תחנת אוטובוס" המבוססת על אותו מחזה עם טיוזדיי ולד בתפקיד הראשי ואילו ב 1982 נעשה סרט לטלוויזיה ע"פ עלילת הסרט הנ"ל ומרגו קידר גילמה בו את התפקיד הנשי הראשי.

בסרט מושר "שיר תחנת האוטובוס" (A Paper of Pins) שהפך ללהיט.

## תקציר העלילה
בו דקר (דון מארי) הוא בוקר ממונטנה. הוא נוסע עם וירג'יל (ארתור או'קונל), ידידו המבוגר שבו הוא רואה דמות אב, לתחרות רודיאו בפיניקס, אריזונה.

בו הוא חסר נימוסים ומעורר בעיות באוטובוס. וירג'יל מרגיע את המצב. בו, החסר ניסיון עם נשים אומר לוירג'יל כי הוא רוצה למצוא בעיר הגדולה אישה דמוית "מלאך" והוא יישא אותה לאישה וייקח אותו לחוותו במונטנה.

בדרך הם עוצרים בפונדק של גרייס (בטי פילד) ובו מכיר שם נערה חיננית (הופ לאנג) אך אומר לווירג'יל שזו לא דמות "המלאך" שהוא מצפה.

בפיניקס נכנס בו למועדון הלילה "הדרקון הכחול" בו מופיעה זמרת המכנה את עצמה שרי (Chérie-מותק) (מרילין מונרו) המנוצלת על ידי בעל המועדון וחולמת להגיע להוליווד. בו "נדלק" מיד ומחליט שזו האישה-מלאך שהוא חלם כל הזמן. הוא גורר אותה מאחורי הקלעים ומודיע לה שברצונו לשאת אותה לאישה. שרי ההמומה מסרבת אך בו לא מרפה הוא מזמין אותה ואת חברתה המלצרית ורה (איילין הקרט) לתחרות הרודיאו.

בתחרות מנצח בו, מזמין את שרי לזירה ונותן לה טבעת. היא נמלטת למועדון אך בו מגיע לשם. בעצת חברתה ורה היא מצליחה לברוח אך הוא משיג אותה ומעלה אותה לאוטובוס למונטנה - למעשה הוא חוטף אותה.

בדרך יש סופת שלגים והאוטובוס נאלץ לעצור בפונדק שהיו מקודם. בו ממשיך להתנהג באגרסיביות אך נהג האוטובוס מזמין אותו לקרב אגרופים בחוץ ומכריע אותו. הנהג מכריח את בו לבקש סליחה מכל הנוכחים.

בו ניגש לבסוף לשרי והיא אומרת לו שבעבר הייתה עם הרבה גברים. בו מתוודה שלא היה לו כל ניסיון עם אישה והיא אהבתו הראשונה ולא אכפת לו מעברה.

שרי מתרככת ומסכימה לנסוע איתו למונטנה. למחרת מתבהר מזג האוויר והם עולים על האוטובוס מלבד וירג'יל שאומר לבו שעד עתה הוא דאג לו עכשיו על בו לדאוג לאדם אחר ואינו צריך אותו יותר.

בו מניח את מעילו על שרי החשופה ומעלה אותה בתנועת מחווה לאוטובוס הנוסע למונטנה.

## קישורים חיצוניים

* קדימון לסרט תחנת אוטובוס, באתר יוטיוב
* שיר תחנת האוטובוס, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1956
קטגוריה:סרטים באנגלית
קטגוריה:סרטי פוקס המאה ה-20
קטגוריה:סרטים מבוססי מחזות
קטגוריה:סרטי קומדיה רומנטית אמריקאיים
קטגוריה:סרטים שצולמו באריזונה
קטגוריה:סרטי ג'ושוע לוגאן
סיגל בן יאיר

**סיגל בן יאיר** (נולדה ב-23 במרץ 1970) היא משוררת ומעצבת גרפית ישראלית, זוכת פרס ראש הממשלה לסופרים עבריים, פרס שרת התרבות ופרסים נוספים.

## ביוגרפיה
נולדה בנשר, לזוג הורים מורים. אביה יליד הונגריה ואימה נולדה ברומניה. בוגרת בית הספר הריאלי העברי בחיפה. היא בעלת תואר ראשון מאוניברסיטת חיפה בארכאולוגיה ותואר מוסמך בספרות עברית השוואתית. בנוסף, היא בוגרת בית הספר לשירה של הליקון. היא עובדת כמרכזת חוג וכגרפיקאית באוניברסיטת חיפה.

## פעילות בתחום השירה
שיריה פורסמו לראשונה בכתב העת “מטעם”, כמו כן תורגמו לצרפתית, לערבית ולאנגלית וראו אור באנתולוגיות בשפות אלו. בשנים 2008 ו-2009 השתתפה בפסטיבל "שער לשירה חדשה" ובשנים 2010 ו-2015 בפסטיבל "מטר על מטר" של מקום לשירה בירושלים. ב-2015 השתתפה בשער, פסטיבל השירה הבינלאומי. בן יאיר השתתפה גם בפסטיבל השירה הבינלאומי בסטורגה מקדוניה.

בשיריה עוסקת בן יאיר בעיקר במציאות הכלכלית הלא קלה של מעמד העובדים הישראלי. היא עוסקת רבות בקשייה כאם חד הורית העובדת לפרנס את משפחתה. תמות נוספות כוללות התמודדות עם גירושיה ועם מחלתו ומותו של אביה, אך גם שירי אהבה.

## ספריה
***לא מעודן**, תל אביב: הליקון, תשע"א 2011 (בעריכת אמיר אור)
***אין עדות**, תל אביב: הוצאת הקיבוץ המאוחד: קרן יהושע רבינוביץ לאמנויות, תשע"ד 2014 (בעריכת יצחק לאור)
***מה אני עושה**, חיפה, הוצאת פרדס, סדרת טקסטורה, תש"פ 2020 (בעריכת ענת לוין)

## פרסים
*פרס טבע לשירה בפסטיבל המשוררים במטולה, 2011
*פרס רמת גן לספרות, 2013
*פרס שרת התרבות בתחומי היצירה הספרותית למשוררים בתחילת דרכם, 2015
* פרס ראש הממשלה לסופרים עבריים,2015

## לקריאה נוספת
* גליה יהב, תשע עד חמש, מדור הספרות של ידיעות אחרונות במוסף -7 לילות, 4 בפברואר 2011
* דפנה שחורי, אצלה הכל על אמת, מדור השירה של ישראל היום, 5 בפברואר 2011

## קישורים חיצוניים

* 
* רן יגיל, שירה בציבור ל"ז, "כביסה", סיגל בן יאיר, באתר Nrg, 6 בפברואר 2011
* 
* 
* חוצה ישראל – קובי מידן בריאיון עם סיגל בן יאיר, ערוץ החינוכית באתר יוטיוב, 22 באפריל 2012
* 
* רחלי רייף, כמו סיבוב ברכבת הרים, באתר מוסף שבת של מקור ראשון, 13 במרץ 2015
#### משיריה
* 
* 
* 
* 
* 
* 
* 
* 

## הערות שוליים

קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:משוררים כותבי עברית
קטגוריה:זוכות פרס שרת התרבות
קטגוריה:זוכי פרס שרת התרבות
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:זוכות פרס רמת גן לספרות
קטגוריה:זוכי פרס רמת גן לספרות
קטגוריה:נשר: אישים
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות שנולדו ב-1970
קטגוריה:ישראלים שנולדו ב-1970